﻿ UN MODEL LA GRANITELE FIRESCULUI: DANDYSMUL Lect univ dr DIANA CÂMPAN Universitatea „1 Decembrie 1918” Alba Iulia This essay focusses on the artistic, ethical and esthetical model of the dandysm, cultural movement that implied as well some of the European and American writers and their heroes from the novels This time we try to present the strict connection between Oscar Wilde, K J Huysmans and Mateiu Caragiale as dandies and their literary work Ultimele decenii ale veacului al XIX-lea aduc la modă frecventarea temei decadentei, cu tot arsenalul ei de evocări ale stărilor de criză, epuizare, subtilizare extremă si degradare morală si afectivă, toate fiind tipice psihologiei alterate a celebrului „fin du siècle” Imaginea superficializării morale apare în formele ei fastuoase, memorabilă rămânând marea receptivitate a scriitorilor pentru stările de spleen, apatie, epuizare nervoasă, pentru resemantizarea toposurile fundamentale ale existentei (precum evocarea celor trei hagialîcuri din Craii de la Curtea-Veche), cazurile de personaje hiperrafinate (gen Des Esseintes, eroul din romanul În răspăr al lui K J Huysmans, admirator al poetilor latini ai decadentei, amator de parfumuri si viciilor rare sau personajele lui Oscar Wilde), gesturile suicidare care vor deschide o modă la începutul secolului XX Homo aestheticus apare si circulă în forme mai mult sau mai putin grandioase, însă estetul rămâne individul pentru care arta constituie norma supremă de conduită, tipul uman care realizează integral si în exclusivitate idealul estetic Dar în decadentismul sfârsitului de secol XIX există o dimensiune morbidă a sensibilitătii si cu toate acestea reactia interioară fundamentală este de neaderentă, nonconformism, ostilitate si chiar revoltă Idealul estetic absolut vine în conflict cu duritatea realitătii Sensul modern al estetismului fructifică ideea că existenta devine în egală măsură creatie si contemplatie, obiect si subiect, gesturile de frondă declansând un spatiu de provizorat, în limitele căruia artistii instituie o lume care supralicitează iesirea din tipare Când artistul acesta cu aer galant se lansează în abolirea regulilor firescului si pledează radical pentru o grilă de lectură a vietii în termenii hiperestetizării si hiperrafinării existentei el întocmeste un model, devine dandy, om al vietii distinse, cultivând eleganta totală si pretiozitatea Dandysmul tine deci si de o tipologie existentială si are puternice rădăcini mitice, simbolice, arhetipale; este, cum spunea unul dintre cei mai bine închegati dandy ai umanitătii, Charles Baudelaire, un „stil atemporal”, o „institutie vagă, eternă“, un ideal de umanitate izvorât dintr-o componentă a genotipului european S-a făcut frecvent apropierea dandysmului de viata boemă caracteristică începutului de secolul XIX, dandysmul refuzând si el canoanele burgheze, pledând pentru o aristocratie a stilului Numai că dandysmul poate fi considerat, la o analiză de profunzime, drept un stil atemporal, atunci povestea lui ar începe cu Alcibiade, frumosul discipol al lui Socrate si i-ar putea număra apoi pe Cezar, Catilina, Petroniu si, mai târziu, pe Lauzun si Pascal În Dictionarul său, Giuseppe Scaraffia îi enumera pe cei mai mari dandy ai umanitătii: Lord Byron, Alfred de Musset, Disraeli, Eugène Sue, Stendhal, H de Balzac, Th Gautier, Ch Baudelaire, Karl Joris Huysmans, Oscar Wilde, Marcel Proust, Pierre Drieu la Rochelle, Gabrielle d’Annunzio Trebuie să-l înscriem printre ei si pe reprezentantul nostru în ale dandysmului, poate singurul autentic în Balcani, Mateiu I Caragiale, precedat oarecum de Al Macedonski si urmat, spre jumătatea secolului XX, de A E Baconsky si chiar Petru Dumitriu (în anumite momente ale destinului lor) Multi dintre dandy-ii mentionati – scriitori sau personaje de operă – se înscriu în datele narcisismului, mentinându-se în zona nevrotismului sau căzând chiar în patologic Rezultatul este un personaj, narcisicul, care, travestit, deghizat, egocentrat, cu un imens cult al eului, „se fardează si se deghizează, pe urmă se asază, gătit, în fata unei oglinzi si izbuteste pe jumătate să trezească o slabă dorintă care se adresează aparentei sale înselătoare de alteritate ” Această stare este absolut definitorie si pentru modulatiile dandysmului Narcisismul, este usor depistabil la Ch Baudelaire, cu toate conotatiile si efectele care derivă din el Acest aspect – exacerbarea cultului contemplării de sine – justifică si deviza sa din Inima mea asa cum este: „Dandy-ul trebuie să aspire a fi sublim fără întrerupere El trebuie să trăiască si să doarmă în fata unei oglinzi ” J P Sartre etichetează atitudinea poetului într-un mod cu totul aparte, asimilând dorinta lui de a produce oroare dorintei mai generale omului de a-si exhiba simturile De la nevrozele baudelairiene până la repulsiile inexplicabile ale copilăriei scriitorului francez Karl Joris Huysmans si ale eroului său Des Esseintes nu e decât un pas La fel cum se intersectează drumurile baudelairiene cu cele ale unor scriitori-dandy sau personaje-dandy În prezentul studiu ne propunem să poposim, într-un demers interpretativ, în jurul unor astfel de repere exemplare: Oscar Wilde si personajele sale din Portretul lui Dorian Gray, K J Huysmans si celebrul său personaj-dandy, devenit model, Des Esseintes si, în cultura română, deschiderile initiate în directia dandysmului de Mateiu I Caragiale si eroii săi din Remember si Craii de Curtea-Veche În conformitate cu spiritul său, personajul lui Oscar Wilde jonglează cu alegerea celor cu care ar putea intra în relatia, pretextând tocmai ceea ce pomeneam a fi tendinta narcisică de a-si descoperi propria perfectiune în dublul său, în Celălalt Toti sunt definiti din perspectiva propriului său cod, până si dusmanii trebuie să treacă prin furcile caudine ale unui sistem valoric ce amenintă să instutuie o nouă matrice Vecinătatea conversatională se voieste a fi una elitară, chiar cu riscul de a primi atributele înfumurării: „Eu fac uriase deosebiri între oameni Îmi aleg prietenii după frumusetea chipului, cunostintele după valoarea caracterului Nici un om nu poate fi destul de grijuliu în alegerea dusmanilor Eu nu am nici măcar unul singur care să fie un nătărău Toti sunt oameni înzestrati cu o anumită fortă intelectuală si de aceea toti mă stimează Înseamnă oare că sunt prea înfumurat ? Cred că e vorba de o bună doză de înfumurare ” Mai mult, pasiunea pe care Lordul Henry o declansează pentru Dorian Gray, vine să compenseze lipsa de afectiune din partea elementului feminin (în lipsa mamei si prin existenta unei sotii insignifiante) În Dorian Gray, Lordul Henry se proiectează pe sine si îl plasează astfel în centrul interesului, în încercarea de a-i impune propriile principii: „Răul începe atunci când esti silit să fii în armonie cu altii Propria ta viată - iată ce este important ” Relatia cu Dorian Gray stă sub semnul unei pretinse vulnerabilităti existentiale interioare a acestuia, fapt ce-i oferă lordului Henry certitudinea permanentei relatiei lor afective; constiinta atractiei reciproce, pur estetice si intelectuale, proiectată tocmai spre acest ins în care învie toate atributele perfectiunii formale, îi aruncă în mrejele teoriei lansate de lordul Henry: „A deveni spectatorul propriei tale vieti (…) înseamnă a scăpa de durerile vietii…” Hipersensibilitatea manifestată încă din fragedă tinerete de protagonistul romanului În răspăr, Des Esseintes, îl face să cadă în coordonatele unui caz clinic, ilustrând punctual o boală a veacului său, nevroza: „…fiori de gheată care-i treceau pe sira spinării, îi înclestau gura, când vedea, de pildă, rufe muiate pe care o spălătoreasă se pregătea să le stoarcă; reactiile acestea s-au mentinut; si astăzi încă încearcă o adevărată suferintă când aude cum este sfâsiată o stofă, când e frecat cu degetul capătul unei crete…” Ca si în cazul dandyului baudelairian, narcisismul personajului huysmansian îsi are obârsia în criza de identitate a masculinului, în sentimentul de frustrare si în imposibilitatea recreativă despre care Des Esseintes vorbeste cu ironie si cu un surâs amar pe buze Retras la marginea Parisului, într-o casă construită special, Des Esseintes gustă de unul singur si jubilează în mrejele unor bucurii si plăceri strict personale, care vor să anihileze orice păienjenis preferential din trecut Sentimentul prizonieratului – prizonier al oglinzii si al propriului sine – îl resimte acut nu în prezentul rafinamentului estetic, ci din perspectiva copilăriei cu dezechilibrele ei: „Astfel, din ură, din dispret fată de copilăria sa, atârnase de plafonul încăperii o colivie mică din fire de argint, cu un greier înăuntru, care cântă întocmai ca în cenusa din căminul castelului din Lourps …” Afirmarea unicitătii si a originalitătii dandyului este consecinta rupturii fată de Ceilalti si a abandonului de sine în cea mai acidă dintre singurătătile posibile, stare de gratie care le permite, de pe un piedestal construit individual, să ironizeze lumea de jos, lumea măruntă, neinitiată în mecanismele estetizării totale Caracterul de elită al dandysmului, care nu le mai permite să admire nimic din ce le este străin, atrage după sine, în mod inevitabil, cultivarea voită a unei retorici a dispretului si ironiei Rezultatul este un înfiorător sentiment de singurătate, de cele mai multe ori asumat în mod tragic Baudelaire făcuse din dandysm o morală a efortului, conferindu-i dimensiuni aproape ezoterice si învecinându-l cu spiritualitatea si stoicismul: „Pentru cei ce sunt preoti si totodată victimele lui, toate conditiile materiale complicate cărora li se supun, începând cu toaleta ireprosabilă la orice oră din zi si din noapte, până la practicile sportive cele mai primejdioase, nu sunt decât o gimnastică proprie de a întări vointa si disciplina sufletul ” Albert Camus relevă puternicul caracter opozant al dandysmului, dar îl trece în perimetrul unui fel de ascetism degradat: „Vocatia lui constă în singularitate (s n ), perfectionarea lui în suprasolicitare Totdeauna izolat, totdeauna în afara lumii, el îi fortează pe ceilalti să îl creeze, negându-si propriile lor valori ” În cugetările sartriene pe marginea caracterului elitar al acestei societăti, dandy-ul capătă constiinta situării deasupra mediului său, fiindu-si siesi suficient Însă conditia sa de întretinut în societate este atât de umilitoare si îl face să sufere într-atât, încât atitudinea lui este una de compensatie: pare a-si trăi declasarea ca si când s-ar desolidariza voit si s-ar apăra de ceilalti Egocentricul, originalul si somptuosul lord Henry recurge la debarasarea de orice ar putea însemna comun, normă, colectivitate, dintr-o ratiune insolită pe care o expune cu maximă nonsalantă: „Cred că asta provine din faptul că nimeni nu e în stare să suporte pe cineva înzestrat cu aceleasi defecte ca si el însusi “ În mod evident, Lordul Henry Wotton vrea să fie spectatorul propriei vieti Pentru Des Esseintes a urmări supremul ideal estetic înseamnă a fi vecin cu neantul Personajul lui Huysmans încearcă să transpună în viată ceea ce poezia lui Baudelaire sugera drept o retragere într-o patrie a poeziei pure, într-un turn de fildes propriu, alambicat, incompatibil cu treptele devenirii cotidiene Refugiat într-o resedintă solitară, undeva la periferia Parisului, „cât mai aproape de necesitătile viitoarei lui singurătăti“, în care totul este în asa fel aranjat încât să excludă orice infiltratie a lumii reale Singurătatea lui Des Esseintes nu are nimic comun cu practica ascetică, în ciuda propriei sale afirmatii cu tentă mizantropică pe care, de altfel, chiar Barbey d’Aurevilly i-a reprosat-o rafinatului personaj al lui Huysmans: „Asemenea unui sihastru, era copt pentru singurătate (s n ) după ce fusese hărtuit de viată si nu mai astepta nimic de la ea; si tot asemenea unui călugăr, era coplesit de o imensă oboseală, de nevoia de reculegere, de dorinta de a nu mai avea nimic de împărtit cu profanii, care erau pentru el niste profitori si niste imbecili ” Nimic mai clar în cuvintele sale decât constiinta auto-insuflată a diferentei si a unicitătii Cât despre Pantazi si Pasadia, cei doi „Crai de Curtea-Veche”, dacă primul, „totdeauna singur”, „se strecura în viată aproape furisându-se, căutând a se pierde în gloată”, celălalt se autoflagelează si el în singurătate, pare-se din cauza unor nevroze similare celor baudelairiene, când preferă izolarea: „…acesta avea, în răstimpuri, furii, pandalii groaznice, dar, simtindu-le când îi vin, se-nchidea el singur înainte si sta ascuns până-i treceau” Este însă numai o presupunere, căci izolarea se face în bibliotecă, unde studiază tainele istoriei, la fel cum Aubrey de Vere este bănuit a desfăsura activităti oculte Dandy-ii mateini strălucesc fiecare printr-o pasiune: Pasadia prin preocupările sale spirituale iar Pantazi prin cultura aleasă care-l face singular prin cunostintele dobândite în îndelungatele sale călătorii Personajele mateine nu încearcă o definire a individualitătii lor printr-o trăsătură psihologică mai specială, ci mai ales printr-o preferintă estetică În plus, toti se agată de dorinta de a purta blazon, exact ca si părintele lor, scriitorul Într-o altă ordine de idei, dandysmul înseamnă transformarea în spectacol a întregii vieti, înseamnă punere în scenă, asumarea unor măsti identitare, ascundere supralicitată, „joc al suprafetelor” Dandy-ul ajunge la situatia inedită de a-si construi propria viată si, uneori, chiar propria moarte, ca uluitoare opere de artă, asa încât artificiul să-l elibereze de banalitătile cotidiene În încercarea de căutare a sinelui profund, recurge la artificii si la mascarea de sine ca semn al ororii de tot ce poate însemna trivialul Oscar Wilde declarase că aspectul moral al problemei existentiale nu-l interesează, că stiinta si arta nu pot avea nimic comun cu etica, ele actionează într-un plan cu totul diferit Pe Dorian Gray singurul lucru care îl interesează este frumusetea, desăvârsirea fizică, păstrarea permanentei tinereti si nu a unor virtuti etice salvatoare Dorian Gray nu cunoaste nici un alt univers în afară de cel al artei, soarta lui fiind asemănătoare cu cea a lui Claudiu, eroul din Nebunul si moartea a lui Hugo von Hoffmannsthal Amândoi au crezut că viata poate fi cucerită prin artă dar au fost nevoiti să înteleagă în cele din urmă că arta le-a ascuns valorile adevăratei vieti Anularea oricărei dependinte si a oricărei raportări la ceilalti, rod sigur al orgoliului narcisic specific dandy-ilor, pune semn de egalitate între actorii si spectatorii de pe marea scenă a existentei Căci si pentru dandy-ul wildian pledoaria pentru o viată înteleasă ca spectacol, ca trăire modelată pe tiparele esteticului si ale jocului suprafetelor este principalul reper al operei de artă în care se regăseste Ochiul întors spre sine îi oferă certitudinea extazului – adesea tragic – în fata confesiunii personale: „Dintr-odată ne dăm seama că nu mai suntem spectatorii, ci actorii piesei Sau mai degrabă suntem si una si cealaltă Ne privim pe noi însine si simpla tensiune a spectacolului ne cucereste …” În imperiul spectacolului se desfăsoară întreaga existentă a eroului lui Huysmans, Des Esseintes Impunătoarea asceză pe care si-o propune acest veritabil homo aestheticus exclude, din principiu, orice alte coordonate etice, morale, sociale si chiar naturale ale fiintei umane, în folosul exacerbării simtului estetic, facultate care creste uimitor, în dauna tuturor celorlalte „Copt pentru singurătate” – cum însusi se recunoaste a fi, – desi nu cunoaste nici cea mai mică atractie pentru harul divin, negând orice virtute religioasă, Des Esseintes are o reală simpatie pentru oamenii închisi în mănăstiri pentru simplul motiv că se află, deopotrivă, sub prigoana unei societăti dusmănoase Toată viata sa Mateiu Caragiale a tânjit după a optine un titlu de noblete probant, de aici venind si gustul său pentru heraldică, dar si o acceptare indirectă a snobismului Pe actorul care se naste din acest tip de trăitor al unei existente la limită, Mateiu îl considera obligat în permanentă să aibă formă optimă, perfectă dexteritate scenică, o infinitate de chipuri afisate, mai putin cel propriu De cele mai multe ori pretentiile sunt cu atât mai mari cu cât dandy-ul îsi este siesi spectator iar succesiunea de chipuri si măsti proiectează omul într-un provizorat existential La autorul Crailor masca nu numai că se interpune între artă si viată, dar acoperă ambele domenii Moartea personajelor mateine este construită precum viata lor, ca o operă de artă Plecarea Crailor, dar mai ales moartea exemplară a lui Sir Aubrey de Vere, compensează, prin mister si strălucire metaforică, absenta anuntată Moartea misterioasă a protagonistului din romanul Remember aduce ceva din insolitul Florilor Răului, ceva din angoasa si nebunia baudelairiană, ca si din subtilitătile evanescente ale picturilor expresioniste Pierderea chipului este sinonimă pierderii identitătii încă înainte de trecerea în nefiintă, rod al claustrării insului în mrejele estetismului debordant până la anularea de sine: „Se pescuise în Charlottenburg (…), legat cobză într-o manta, un cadavru ce arăta a fi acela al unui tânăr blond si zvelt, bogat îmbrăcat în tinută de seară, gătit si înmănusat, însă descult ” Actori prinsi în constrângerile unor roluri cărora le sunt autori, dandy-ii intră în jocul estetic a tot ceea ce-l defineste: vestimentatia, fizionomia, vocea, pasiunile; toate se completează în necesitatea si vointa lor imperativă de a mărturisi realitatea si primordialitatea artificiului asupra naturalului Dandysmul – spune teoreticianul Giuseppe Scaraffia – apare în momentul în care visul si realitatea coexistă Atasamentul studiat al dandy-ului pentru modă îl face să treacă dincolo de prefacerile epocilor si modelor vestimentare, încercând să imprime în mintea spectatorului emotia renasterii unei mode din pânza trecutului Într-o epocă în care tendinta generală este spre uniformă si uniformizare, dandysmul propune o doctrină ce instituie moda ca metodă de perturbare a ordinii sociale Aparitia dandy-ilor în saloanele vremii este de natură să bulverseze prin subminarea liniei generale a modei si a detaliilor si printr-o elegantă uluitoare în comportament, cercurile hiper-aristocratice profund traditionaliste Nu putem trece cu vederea faptul că a existat în istoria dandysmului chiar o perioadă în care, ajunsi la capătul impertinentei, dandy-ii au adoptat moda „hainelor jerpelite”, mergând până acolo încât au ajuns să-si jerpelească hainele cu o bucată de sticlă ascutită, până ce stofa ajungea ca un soi de dantelă Dandysmul exploatează la maximum valoarea de improvizatie a accesoriilor care devin adevărate obiecte de cult Din întreaga gamă de accesorii, probabil mănusile, cravatele si nelipsitul baston, ca si lornionul, detin recordul prin varietatea designului si frecventa folosirii lor Cele mai neînsemnate obiecte, facilitând circulatia rapidă de contraste si reflexe, primesc valentele unor resorturi de sublimare, în ordinea esteticului, similar oricărui alt element vestimentar considerat, în mod aleatoriu, de maximă importantă Pierre Labracherie, în lucrarea sa despre Parisul literar al veacului al XIX-lea, într-un fragment dedicat boemei si lui George Brummell, îsi aminteste că acesta îsi alegea cu grijă cravatele, mănusile, mansetele de dantelă si acorda o atentie aparte dedicatiilor, pe care obisnuia să le scrie cu cerneluri diferite „Silueta lui face senzatie: redingota umflată printr-un fel de corset se evazează ca o tunică militară iesind de sub centiromul strâns Pantalonii sunt gri cu dungi galbene Pe piept îi flutură un jabou de dantelă Mâinile îi sunt acoperite de mănusi cu mansetă Ar putea părea un costum de carnaval, dar privirea imperioasă si tinuta mândră a capului îngheată zâmbetul pe buzele zeflemistilor ” Începând cu Baudelaire, există la unii dandy o trecere la un fel de cochetărie feminină, la un gest feminin al gătelii A-si deghiza trupul, sentimentele si viata devine ocupatia predilectă a dandy-ului si un ideal permanent Ei sunt vii numai atunci când îsi poartă masca Cu timpul, el devine maestru în arta măstii, instituind, în datele sale fundamentale, un adevărat program al distantei si al superioritătii, printr-o suită de instrumente mergând de la fardul propriu-zis, la coafură, la trăsăturile studiate meticulos în oglindă, până la un întreg repertoriu de gesturi si posturi ale corpului care incită, contrariază sau stârnesc admiratia si, într-un cuvânt, devin purtătoarele de cuvânt ale activitătilor, făcându-i inimitabili Pentru Oscar Wilde, ostentativul mod de a se îmbrăca, împreună cu pompa si inteligenta la întruniri, au devenit modalitatea optimă de a ataca si de a ironiza atitudinile înaltei societăti engleze Memorabile pentru patosul wildian sunt formele hiperestetizate de învesmântare si de aparitie în societate Pentru eticheta pemanentă, Wilde si-a garnisit reverul de fiecare dată, cu o exagerată atentie la detalii, cu câte un buchet de violete de Parma – la fel cum o va face si personajul său, Dorian Gray – si, alternativ, cu o garoafă verde – pe care, de altfel o va purta si Lordul Henry – garoafă care are semnificatia flirtului, a compromisului dintre natural si artificial Personajul huysmansian, Des Esseintes, cel care tine predici asupra dandysmului, este si cel care impune reguli stricte croitorilor si cizmarilor săi Ajunge până acolo încât nu uită să-si asorteze culoarea hainelor la culoarea copertilor de carte pe care le citeste Des Esseintes dobândeste repede o faimă de excentric pe care o desăvârseste îmbrăcându-se în costume de catifea albă, în jiletci de stofe pentru odăjdii, înfigându-si, ca si Wilde sau Dorian Gray, un buchet de violete de Parma în răscroiala cămăsii si dând oamenilor de litere dineuri răsunătoare Fastul e desăvârsit si, atât în vestimentatie, cât si în realizarea ambiantei saloanelor, Des Esseintes are predilectie pentru albastru si portocaliu si doreste, în general, culori care să iasă în evidentă la lumina artificială a lămpilor Pe lordul Henry, Oscar Wilde îl înzestrează cu un adevărat arsenal de cochetării irezistibile si absolut ingenioase Personajul e un excelent mânuitor al înaltei convesatii, dar spiritul său nu zvâcneste, este latent, nu-si exhibă sentimentele ostentativ Lordul Henry este cel desemnat să tină o adevărată lectie despre ispite si păcate, dar o lectie destinată nu oricui, ci tocmai tânărului a cărui atentie si simpatie vrea să o capteze Recurge, în aceste circumstante la unul din tertipurile sale uzuale: „Si cu toate acestea, continuă lordul Henry, cu vocea lui joasă, muzicală, adăugând cuvintelor acea gratioasă ondulare a mâinii ce-i fusese totdeauna caracteristică [ ] (s n ), singura cale de a scăpa de ispită este să i te supui Rezistă-i si sufletul îti va fi otrăvit de dorul după lucrurile pe care si le-a refuzat ” Ajunge până acolo încât, cum făcuse odinioară Baudelaire, să-si fie siesi spectator, fără a trăda însă teribila psihologie a actorului care se stie stăpânul sensibilitătii spectatorului si confidentul lui: „Păstrându-si pe buze zâmbetul subtil, lordul Henry îl urmărea cu privirea Prinsese cu precizie momentul psihologic în care nu trebuia să spună nimic (s n ) Simtea că jocul îl pasionează Era si el surprins de miscările bruste ale cuvintelor sale ” Recurge deci, la momentul oportun, la valoarea tăcerii în mijlocul celor mai grave afirmatii, mizând pe valoarea acetui mijloc în plus de a produce efect asupra interlocutorului Dorian Gray nu-i este cu nimic mai prejos; stau fată în fată două făpturi căutându-se, dibuindu-se în interior, revelându-se reciproc prin magma lui sufletească cea mai de nepâtruns si oferind, împreună, spectacolul lepădării de superficie Lordul Henry „Nu izbutea să-si stăpânească simpatia puternică trezită în suflet de tânărul acesta înalt si gratios, aflat acum alături de el Romanticul lui chip măsliniu si expresia obosită îi trezeau interesul Glasul adânc si languros avea în el ceva cu totul fascinant Până si mâinile reci, albe, ca niste petale răpândeau un farmec ciudat În timp ce vorbea, mâinile acelea se miscau parcă în ritmul unei muzici si păreau să aibă un grai al lor (s n ) Dar simtea că îi e teamă de el si teama îl făcea să se rusineze ” Atentia maximă pentru făptura din afară îl caracterizează cu precădere pe Aubrey de Vere, personajul matein care însumează mare parte din atributele caracterologice ale scriitorului, începând chiar cu banala predilectie pentru culoarea albastră: „Aceeastă culoare îi era îndeosebi dragă noului meu prieten, el o purta în însăsi făptura lui, în ochii si sub pielita foarte străvezie a mâinilor, în cari, când la una, când la cealaltă, sclipeau 7 inele, gemene toate – sapte safire de Ceylon Cu brătara si cu parfumul, acea de neuitat mireasmă de garoafă rosie, inelele erau singurele lucruri cărora le rămânea credincios – încolo, ca îmbrăcămintea, nu stiu să-l fi văzut de două ori la fel ” La acestea se adaugă nelipsitul ceasornic, închipuind o floare de platină muiată într-o rouă măruntă de pietre albastre Toate ciudăteniile modului singular de viată al lui Aubrey de Vere reprezintă doar o latură a unei personalităti complexe si unice, contemplată de vocea auctorială cu o uimire din ce în ce mai accentuată: „Dar toată această migăloasă găteală nu era la dânsul decât un amănunt dintr-un întreg desăvârsit, de o fericită armonie ” Este aceasta fizionomia unui incontestatabil homo teatralis Toate personajele-dandy mateine îsi vor revendica un statut estetic ce atinge apogeul în prestatia sustinută de Aubrey de Vere, tânărul de o „trufie rece”, de o „deplină frumusete”, perceput că o „făptură exceptională, străină de omenire ” Trăsătura artistică ajunge, în cazul lui Aubrey de la Vere, la expresia ei ultimă: machiajul Îmbrăcat cu o fantezie retinută în rest, el pare o „päpusă sulemenită” în mod obisnuit cu o pudră albastră, culoare ce se armonizează cel mai bine cu rasa sa engleză si cu sângele aristocratic pur care-i curge prin vine Dar Povestitorul, intrat în gratiile personajului, stie că această migăloasă mască ascunde o inteligentă ascutită si o chintesentă morală stranie: „Mai era nevoie, ce-i drept, si de ceva osteneală, zilnic, ca această podoabă a omenirii să-si împlinească frumusetea pentru că atâta găteală nici la o muiere nu mi-a fost dat să văd ( ), căci păpusii acesteia sulemenite îi flutura uneori pe buze un surâs nelinistitor, sub arcul sever al sprâncenelor trase negre cu condeiul, ochii aveau acea nevinovată limpezime ce străluceste numai sub pleoapele eroilor si ale copiilor ” Apogeul îl atinge în ultima împrejurare în care îl mai întâlneste Povestitorul, când Aubrey de Vere seamănă mai mult a serafim sau a fiintă nepământeană, căci merge până acolo încât îsi poleieste părul cu pulbere de aur si întregul chip suferă o exagerată învăluire coloristică: „Nu, pentru că de data asta întrecuse orice măsură Oricum, nu se iese astfel în lume Pudra cu care îsi văruise obrazul era albastră, buzele si nările si le spoise cu o vopsea violetă, părul si-l poleise, presărându-l cu o pulbere de aur, iar ochilor le trăsese de jur împrejur largi cearcăne negre – vinete ce-i dădeau o înfătisare de cântăreată sau de dăntuitoare Încolo, îmbrăcat tot fără cusur, în frac albastru, sub mantaua usoară de seară, cu orchideea la cheutoare, nelipsindu-i nici brătata de la mână, nici inelele din deget ” Aceeasi tentativă de a se eterniza într-o formă socantă, acelasi travaliu pentru detaliul culoristic sau al formei, dar mai ales pentru inflexiunile de miscare, îl animă si pe Pasadia Măgureanu, cel care, spune Povestitorul, a rămas apusean până în vârful unghiilor: „Într-însul atipea ceva nelinistitor, atâta patimă înfrânată, atâta trufie aprigă si haină învrăjbire se dezvăluiau în trăsăturile fetei sale vestede, în cuta sastisită a buzelor, în puterea norilor, în acea privire tulbure între pleoapele grele ” Solemnitatea tinutei si severul control asupra miscărilor si vorbei fac din el un personaj care focalizează întregul interes Dar „evlavia” pe care instanta auctorială o are pentru acest Pasadia se datorează în primul rând vorbei sale: „Mieroasă si cuprinzătoare, retinută si măiestrită, fără lăbărtări, razne si prisosuri” care „învăluia în mreje puternice, uimea, răpea, fermeca ” De altfel, acelasi aspect (arta discursului) îi dictează si „slăbiciunea” pentru Pantazi, minte clară, spirit înarmat si liber, fire efeminată, a cărui identitate nu se dezvăluie, până la sfârsit Chipul îi este puternic marcat de farmecul unor ochi expresivi care „întretineau această făptură care nici altminteri nu-si trăda vârsta, luminau fruntea senină, desăvârseau înfătisarea nobilă ce-i întipăreau mata paloare a fetei smede si trase, prelungită de o tăcălie moale ca mătasea porumbului, a cărei coloare o avea chiar ” Pantazi are chiar o mare preferintă pentru această culoare dulce, ca si pentru miscările mlădioase: „Era un obosit, un sfios sau un mare mândru ” Pantazi, cu minunatele istorisiri din călătoriile sale prin lume este si cel care, dintr-o nebănuită ratiune, îsi va croi o mască pe care să o poată afisa pe strădutele si bulevardele Bucurestiului, punându-si la adăpost propria identitate Nu poate fi invocată depersonalizarea eroului, ci e vorba de o simplă combinatie savantă care urmează linia unui destin voit a soca realitatea si a rupe lantul fatalitătii universale pe care Pantazi o simte, oprimându-l, la întoarcerea sa în Bucuresti: „Tinând să înlăture cât mai mult putinta de a fi recunoscut în Bucuresti, unde voia să fie singur cu amintirile lui si stânjenit în miscări, încercase, înainte de a se întoarce, să-si schimbe înfătisarea Lăsându-si plete, mustăti, barbă si ticluindu-si un port simplu si sters, el izbutise asa bine că, după aproape un an, tot i se mai înâmpla să se întrebe, zărindu-se pe neasteptate în oglindă, dacă era într-adevăr el Un alt om luase fiintă si curând avu si un nume: prin localuri i se zicea conu Pantazi (…) Si-mi arătase fotografiat adevăratul său chip, ras, cu tâmplele tunse, cu barbeti scurti – gentleman desăvârsit în tinută elegantă de bord ” Anonimatul si această aparentă falsitate a măstii tin de suport ambitiei de a depăsi trăsăturile distinctive ale eului care limitează si încătusează explozia senzatiilor Dar locatia tipică pentru un dandy este cea pe care o promovează Des Esseintes, personajul huysmansian Ca si vestimentatia, locuinta lui Des Esseintes este specifică unui ins care urmăreste cu febrilitate un ideal estetic Retras într-o resedintă solitară, la marginea Parisului, rafinatul erou al lui Huysmans îsi construieste o adevărată patrie estetică Salonul lui Des Esseintes se compune din mobile de un fast ciudat În sufrageria tapetată cu negru, în care se află o masă solidă de zaraf din secolul al XV-lea, piei de animale pe parchet si blănuri de vulpi albastre, perdele croite din vechi etole si un cămin acoperit cu o stofă mare albă de mantie florentină, serveste dineuri pe o fată de masă neagră, ornată cu cosulete de violete, luminată de candelabre în care ardeau lumânări verzi si de sfesnice cu lumânări de ceară „Se mânca în farfurii cu margini negre supă de broască testoasă, pâine de secară rusească, măsline răscoapte de Turcia, icre negre, buturugă, caratbosi afumati de Frankfurt, vânaturi cu sos de culoarea miambalului si a cremei de ghete, sos de trufe, cremă de ciocolată mirosind a ambră, budincă cu stafide, piersici rosii, marmeladă de struguri, dude si cirese negre; se bea în pahare de culoare închisă vin de Limogne ” Biblioteca are peretii îmbrăcati în piele de Cap, glasată cu ajutorul unor puternice plăci de otel, are piedestale înalte zugrăvite în indigo închis, rafturi din lemn de abanos, o strană veche si un pupitru vechi de capelă din fier forjat „O parte din rafturi, fixate pe peretii cabinetului său, portocaliu si albastru, erau pline numai de opere latinesti, opere pe care inteligentele domesticite de deplorabilel lectii, într-una repetate la Sorbona, le desemnează sub numele generic de (decadente(” Într-un loc special, sub sticlă, Des Esseintes păstrează trei piese de Baudelaire, considerate de referintă: Moartea amantilor, Dusmanul si, în mijloc, Oriunde, numai în afara lumii Grădina lui Des Esseintes are aleile acoperite cu pulbere de cărbune, bazinul din incinta sa este împrejmuit de un ghizd de bazalt umplut cu cerneală iar pâlcurile de copaci sunt formate numai din chiparosi si pini Pe lângă toate acestea Des Esseintes pregătise „o sală înaltă pentru primirea furnizorilor; acestia intrau, se asezau unii lângă altii pe niste strane de biserică, după care el se urca pe un amvon “magistral si tinea o predică asupra dandysmului ” Pantazi si Pasadia, cei doi Crai-dandy, trăiesc amândoi în locuinte închise, pâcloase si tapetate în tonuri bolnăvicioase, au gustul mobilierului de abanos ca Roderick Usher al lui Poe Pasadia are darul de a-si anima propria singurătate, răspândindu-si sufletul în fiecare coltisor al bogatei sale locuinte care, pe dinafară, undeva la mijlocul unei uliti singuratice, în mijlocul unei grädini fără flori, dă impresia de casă veche, balzaciană Pe stăpânul casei, cu sufletul său sever răspândit „până ín cel din urmă ungher”, povestitorul – unul din rarii privilegiati ce treceau pragul acestei locuinte – îl găseste „în odaia de lucru, lăcas de liniste si de reculegere, în care nimic nu pătrundea din lumea din afară ” Izolarea totală de lume în mijlocul unui pseudo-univers artificial si lapidar construit, pare a se ascunde „în acea încăpere, căptusită cu postav de fata iascăi si înconjurată peste tot de dulapuri ferecate în pereti, cu geamurile perdeluite” o nebănuită dramă, un joc confuz al iluziilor surpate în desfăsurarea unei vieti nepermis de întortocheate Povestitorul, prieten al Crailor, stăruie mai mult asupra mediului în care trăieste Pantazi pentru că totul în locuinta acestuia respiră stilul dandy: „Locuia pe strada linistită a Modei – întâmplător?! (n n ) – la catul al doilea al unei clădiri ce apartinea regelui Carol, la o frantuzoaică bătrână care-i închiriase două încăperi, bogat mobilate în gustul greoi de acum 50 de ani, un salon în fată si o odaie de dormit în fund, despărtite printr-un geamlîc înalt La belsugul de abanos si de mahon, de mătăsării, de catifele si de oglinzi - acestea de toată frumusetea, fără ramă si cât peretele - iubirea de flori a chiriasului, împinsă la patimă, adăuga o nebunească risipă de trandafiri si de tiparoase ce, împreună cu lumânările pe care le găseam aprinse, în cele două candelabre de argint cu câte cinci ramuri, oricând am fi venit, puneau locuintei pecetea unui lux ales, alcătuind oaspelui meu un cadru în asa armonie cu fiinta sa, că-n amintirea mea, dintr-însul nu-l pot desprinde ” Aceeasi însingurare debordantă îl caracterizează si pe Pantazi iar morga, răceala, indiferenta sunt luate de pozitie a unui dandy care a cunoscut tot ceea ce-i putea oferi viata iar acum are sentimentul prizonieratului într-o lume confuză si dezolantă: „Omul trăia într-o nepăsare fără tărmurire, nu se sinchisea de nimeni si de nimic; afundat în perne, fuma si povestea numai, iar povestirile-i noi totdeauna erau urmate de acele lungi căderi pe gânduri când îi lăcrimau ochii ” Toti par să se supună, până în cele mai mici evenimente ale vietii lor, devizei unui personaj wildian deja prezentat în expunerile vaste anterioare: „Să lecuiesti sufletul cu ajutorul simturilor si simturile cu ajutorul sufletului …”– spune lordul Henry si Dorian Gray vine să certifice acest lucru printr-o mărturisire care-l defineste, dealtfel, pe tot parcursul romanului, ca un împătimit de lucruri încântătoare, trecute si filtrate de orizontul său de asteptare estetică: „Îmi plac lucrurile frumoase, dacă pot fi pipăite si utilizate cu folos Brocarturile vechi, bronzurile coclite de vreme, obiecte frumos lăcuite, sculpturile în fildes, ambianta încântătoare, luxul, fastul, toate acestea ne oferă posibilităti infinite Însă temperamentul artistic pe care ele îl crează, sau în orice caz îl scot la iveală, reprezintă pentru mine încă si mai mult A deveni spectatorul propriei tale vieti, asa cum spune Harry, înseamnă a scăpa de durerile vietii ” Dorian Gray are o multime de pasiuni: cercetează parfumurile cu psihologia lor, broderiile si tapiseriile Are o preferintă ciudată pentru muzica interpretată de tigani, negri si indieni, iar dezacordurile violente ale muzicii barbare îl desfătau în răstimpurile când nu mai rezona cu Schubert, Chopin ori Beethoven Personajul este un mare pasionat de pietrele pretioase si brodează povesti fascinante în jurul fiecăreia dintre ele Merge până acolo încât apare la un bal mascat deghizat într-un costum împodobit cu cinci sute saizeci de perle – lucru pe care numai un dandy desăvârsit îl putea întreprinde Si acelasi Dorin Gray are o uimitoare colectie de odăjdii bisericesti si obiecte de cult, printre care se află si o piesă de rezistentă pe care eroul o idolatrizează: „Avea o impunătoare mantie eclesiastică de mătase stacojie si damasc cu fire de aur, împodobită cu un model mereu repetat de rodii de aur asezate în formă de floare cu sase petale, si încadrate pe amândouă părtile de simbolul anansului lucrat în perle mărunte si neregulate Stofele erau împărtite în tablouri reprezentând scene din viata Fecioarei, iar încoronarea Fecioarei fusese lucrată în mătăsuri colorate pe portiunea dinspre glugă ” Des Esseintes, personajul huysmansian, iubeste luxul, parfumurile, pietrele pretioase, tot ceea ce este artă, are oroare de tot ceea ce este natural, caută într-un cuvânt să-si organizeze existenta ca si cum ar traduce în practică Florile Răului Sufrageria trebuia să-i sugereze o călătorie pe mare, băuturile trebuiau să-i ofere o senzatie muzicală, un dineu trebuia să aibă caracterul unor ceremonii funerare Bea ceaiuri parfumate din portelanuri de China si se serveste doar de tacâmuri de argint aurit Fiecare lichior – spune el – corespunde, ca gust, unui sunet de instrument si atunci el devine cel care „înghite muzică …” Dar apogeul acestor rafinamente desessentiene îl constituie, incontestabil, incredibila broască testoasă pe care si-o cumpără si căreia, dintr-un capriciu, îi dă la aurit carapacea si pune să i se imprime un desen japonez sofisticat din variate pietre pretioase Impulsul spre o astfel de activitate costisitoare si, oricum, nefirească este „rezultatul unei fantezii care-i venise lui Des Esseintes câtva timp înainte de plecarea sa din Paris Uitându-se într-o zi la un covor oriental (…) îsi spuse: ar fi bine să se pună pe covor ceva care să se miste si al cărei ton închis să dea mai multă strălucire nuantelor sale ” Plimbările lui Des Esseintes pe străzile Parisului cu o broască testoasă în lesă au rămas memorabile Vorbind despre „slăbiciunile” sale, Mateiu Caragiale notează în Jurnal: „Ca heraldist înnăscut si înversunat, am avut foarte de timpuriu pasiunea decoratiilor; la vârsta de patrusprezece ani le cunosteam pe toate si le desenasem cu de-amănuntul în caietul meu de fizică De aceea mi se si pare că nu e gresit să te străduiesti a le obtine ” Putin mai încolo, cu tristete si dezamăgire, scriitorul specifică: „În acest domeniu, norocul nu mi-a surâs: afară de cravata Sfintei Ana, a Rusiei, celelalte, fără a excepta crucea de cavaler a Legiunii de onoare, n-au cine stie ce pret ” Dar scriitorul are si o iubire uriasă pentru trandafiri, încă de pe vremea studiilor la Berlin când frecventează câte o rachierie unde putea degusta alcoolurile dulci, localurile ce-i aprind nostalgii, îsi bea cafeaua cu lapte numai pe vaste terase podite de trandafiri – precizează biografii săi Pasiunea aceasta pentru flori o va avea si Aubrey de Vere, personajul din Remember pe care naratorul îl surprinde, la un moment dat, cumpărând garoafe, orchidee si trandafiri de 4-5 sute de mărci, „un adevărat desfrâu” Nostalgia întâlnirii cu un astfel de personaj se declansează în momentul când Aubrey de Vere foloseste pentru ultima oară, într-o scrisoare, o „scriptură” de rămas-bun, pecetea sa care constituie fala si emblema caracterului său: „Am cercetat cu luare - aminte scriptura semeată cu slove mari si pecetea de ceară albastră: un sfinx culcat în mijlocul panglicei unei jartiere la fel cu aceea ce împresoară scutul în stema Marii Britanii Pe panglică citeam cuvântul (Remember( ” Dacă am reusit să reconstituim si să tatonăm un teritoriu ce apartine prin definitie masculinului, a fost din nostalgia de a valida această institutie în afara legii (dar doldora de propriile-i legi!) si de a deschide noi perspective de abordare a acestei defuncte suite de „prizonieri ai oglinzii” Motivatia a fost relativ simplă: literatura-dandy trebuie pusă în legătură cu notiunile contemporane, moderne; altfel criticul, sociologul, esteticianul, filosoful sau filosoful culturii nu pot si nu au dreptul să o judece 